Document ID: 32001D0352

32001D0352
L 125/1
SLUŽBENI LIST EUROPSKE UNIJE
09.04.2001.
ODLUKA VIJEĆA
od 9. travnja 2001.
o sklapanju Sporazuma između Europske unije i Savezne Republike Jugoslavije (SRJ) o aktivnostima Promatračke misije Europske unije (EUMM) u SRJ-u
(2001/352/ZVSP)
VIJEĆE EUROPSKE UNIJE,
uzimajući u obzir Ugovor o Europskoj Uniji, a posebno njegov članak 24.,
uzimajući u obzir preporuku Predsjedništva,
budući da:
(1)
Dana 22. prosinca 2000. Vijeće je usvojilo Zajedničku akciju 2000/811/ZVSP o Promatračkoj misiji Europske unije (1).
(2)
Člankom 6. te Zajedničke akcije predviđa se da se detaljna pravila kojima će se urediti operacije EUMM-a na područjima njegove odgovornosti utvrde dogovorima koje treba zaključiti u skladu s postupkom utvrđenim u članku 24. Ugovora.
(3)
Nakon Odluke Vijeća od 12. ožujka 2001. kojom se ovlašćuje Predsjedništvo da započne pregovore, Predsjedništvo je postiglo dogovor sa SRJ-om o aktivnostima EUMM-a.
(4)
Taj bi Sporazum trebalo odobriti,
ODLUČILO JE:
Članak 1.
Ovim se, u ime Europske unije, odobrava Sporazum između Europske unije i Savezne Republike Jugoslavije o aktivnostima Promatračke misije Europske unije (EUMM) u Saveznoj Republici Jugoslaviji.
Tekst Sporazuma priložen je ovoj Odluci.
Članak 2.
Ovim se Predsjednik Vijeća ovlašćuje za imenovanje osobe koja će biti opunomoćena potpisati Sporazum kako bi on obvezivao Europsku uniju.
Članak 3.
Ova se Odluka objavljuje u Službenom listu.
Ona proizvodi pravne učinke od dana objave.
Sastavljeno u Luxembourgu, 9. travnja 2001.

Labels: 18
15
5